**Zápisnica č. 1/2023**

**zo zasadnutia správnej rady Historického ústavu SAV, v.v.i. dňa 9. februára 2023**

Prítomní: P. Bystrický, D. Duchoňová, M. Hanula, S. Michálek,

Ospravedlnený: D. Segeš (dovolenka)

Zasadanie otvoril a viedol predseda správnej rady Historického ústavu SAV, v.v.i. (ďalej aj správna rada) S. Michálek. Prerokované boli nasledovné body programu, ktorý prítomní členovia správnej rady schválili:

**1.** **Účtovná závierka a inventarizácia HÚ SAV, v.v.i. k 31.12.2022**

Správna rada sa k závierke a inventarizácii vyjadrí na ďalšom zasadnutí, keď dostane k dispozícii poznámky k účtovnej závierke.

**2. Informácia o rokovaní Vedeckej rady HÚ SAV, v.v.i**

Predseda vedeckej rady P. Šoltés sa ospravedlnil pre chorobu. Bod bude prerokovaný na nasledujúcom zasadnutí správnej rady.

**3. Doktorandské štúdium**

Predseda správnej rady referoval o porade o novinkách v doktorandskom štúdiu usporiadanej predsedníctvom SAV, ktorej sa zúčastnil dňa 2. 2. 2023. Informoval o chystanom novom modeli finančného odmeňovania najkvalitnejších doktorandov.

**4. Projekty ústavu**

Správna rada prerokovala stav súčasných riešených a nových podaných projektov ústavu (4 APVV projekty). Od januára 2023 sa stal ústav spoluriešiteľom projektu podporovaného Visegrádskym fondom.

**5. Personálne otázky**

Správna rada prerokovala naplnenie stavu vedeckých pracovných pozícií ústavu. V najbližšom období sa zapoja do pracovného procesu zapoja dve pracovníčky vracajúce sa z rodičovskej dovolenky.

**6. Správa o činnosti HÚ SAV za rok 2022**

Predseda správnej rady predniesol správu na celoústavnom zhromaždení 9. 2. 2023. Správna rada ju zobrala na vedomie.

**7. Rôzne**

Predseda správnej rady informoval o odvolaní sa ústavu voči hodnoteniu za akreditačné obdobie 2016 – 2021 v kategórii spoločenský dosah. Akreditačná komisia a panel odvolanie neakceptovali bez udania dôvodu.

Diana Duchoňová referovala o záveroch konferencie o periodickom hodnotení VER, ktorá sa konala na CVTI dňa 6. 2. 2023.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.